2020 m. rugpjūčio 21 d. pareikštas ieškinys byloje Phi Group / EUIPO – Gruppo Cadoro (REDELLO)
(Byla T-532/20)
Kalba, kuria surašytas ieškinys: anglų
Šalys
Ieškovė: Phi Group GmbH (Cugas, Šveicarija), atstovaujama advokatų P. Campolini ir L. Bidaine
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Gruppo Cadoro GmbH (Eglizau, Šveicarija)
Su procedūra EUIPO susijusi informacija
Prekių ženklo, dėl kurio kilo ginčas, paraišką pateikęs asmuo: ieškovė.
Prekių ženklas, dėl kurio kilo ginčas: žodinio Sąjungos prekių ženklo REDELLO paraiška – Registracijos paraiška Nr. 17 929 193.
Procedūra EUIPO: protesto procedūra.
Ginčijamas sprendimas: 2020 m. birželio 22 d. EUIPO ketvirtosios apeliacinės tarybos sprendimas byloje R 2677/2019-4.
Reikalavimai
Ieškovė Bendrojo Teismo prašo:
panaikinti ginčijamą sprendimą,
atmesti protestą dėl prekių ženklo paraiškos arba, subsidiariai, grąžinti bylą EUIPO, kad ji, atsižvelgusi į Bendrojo Teismo sprendimą, padarytų reikiamas išvadas;
priteisti iš kitos procedūros Apeliacinėje taryboje šalies apeliacinėje procedūroje patirtas bylinėjimosi išlaidas;
priteisti iš EUIPO ir, prireikus, iš į bylą įstojusios šalies, šiame procese patirtas bylinėjimosi išlaidas.
Pagrindas, kuriuo remiamasi
Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.
____________